شناختی دستاویز
شناختی دستاویز identity document کوئی بھی ایسے دستاویز کوکہتے ہیں جو کسی شخص کے شناختی پہلوؤں کی تصدیق کرتا ہو سلیس الفاظ میں اس کی تعریف یوں بھی کی جا سکتی ہے کہ ایک ایسا مستند دستاویز ہے جس میں کسی شخص کے صرف شناختی کوائف درج ہوں جب یہ دستاویز چھوٹے کارڈ کی شکل میں جاری کی جاتی ہے تو اسے عموما شناختی کارڈ کہا جاتا ہے اس وقت پوری دنیا میں ایک سو سے زیادہ ملکوں میں شناختی کارڈ کا نظام رائج ہے جن میں سے پیشتر ایسے ملک ہیں جہاں فوجی اورآمرانہ حکومتیں بر سر اقتدار ہیں اور یہ نظام عوام کی بہبود کی بجائے شہریوں کی آزادیاں سلب کرنے کے لیے استعمال ہوتا ہے شناختی کارڈ کا نظام سب سے پہلے زار روس کے دور میں شروع ہوا تھا جو پاپسیکا کہلاتا تھا یعنی داخلی پاسپورٹ لیکن جب بالشیوکوں نے زار روس کا تختہ الٹا تو سن انیس سو سترہ میں یہ نظام ترک کر دیا گیا اسٹالن نے البتہ سن انیس سو بتیس میں اس نظام کی تجدید کی جس کے تحت روزگار شادی اور طبی امداد کے لیے شناختی کارڈ لازمی تھا انیس سو اکیانوے میں سویت یونین کی مسماری کے بعد یہ نظام روس میں منسوخ کر دیا گیا نازی جرمنی نے نہ صرف شناختی کارڈ کا نظام اختیار کیا تھا بلکہ بعض اقلتیوں کے افراد کے جسموں پر مویشیوں کی طرح نشان اور نمبر داغے جاتے تھے اسی طرح جنوبی افریقا میں نسلی تفریق کے استبدای دور میں حکومت نے داخلی پاسپورٹ کا سلسلہ شروع کیا تھا جو شناختی کارڈ کے نظام سے بھی زیادہ ظالمانہ تھا اب بھی بیشتر مغربی جمہوریتوں میں عوام کی رائے عامہ کی مخالفت کے پیش نظر شناختی کارڈ رائج نہیں ان میں برطانیہ جاپان آئرلینڈ امریکہ آسٹریلیا کینیڈا فرانس سویڈن ڈینمارک اور ناروے شامل ہیں